open-index/open-wikipedia-markdown huggingface dataset:
Cooloolidae

* *[[Cooloola dingo]]*
* *[[Cooloola pearsoni]]*
* *[[Cooloola propator]]*
* *[[Cooloola ziljan]]*

**Cooloolidae** er en gruppe av rettvinger og tilhører en familiegruppe i gruppen Ensifera. Denne gruppen, som til nå bare omfatter fire kjente arter, ble oppdaget i Australia så sent som i 1976. Dette særegne insektet fikk på engelsk navnet "the Cooloola monster".

## Utseende
*[[Cooloola propator]]* er et stort (kroppslengde ca. 25 mm), kraftig insekt, blekt på farge. Hodet er avrundet og noe skovlformet, med ganske små fasettøyne og trådformede antenner som bare er ca. halvparten så lange som hodet.  Thorax er forholdsvis liten, ryggen salformet. Beina er korte og meget kraftige, leggene spadeaktige. Vingene er redusert til små knopper hos hannen og mangler helt hos hunnen. Bakkroppen er stor og rund, særlig hos hunnen.
## Levevis
Kroppsformen, med kort, kraftig kropp, spadelignende bein og reduserte antenner tyder sterkt på at dette er et gravende insekt. Det har vist seg at den graver i sandig jord i regnskogsområdene, og bare sjelden kommer til overflaten. Munndelenes form tyder på at det er et rovdyr, trolig lever den av ulike underjordiske, virvelløse dyr.

## Utbredelse
*[[Cooloola propator]]* lever i regnskog langs kysten av Queensland, Australia.
Også de andre tre artene er bare funnet i Queensland.

## Systematisk inndeling
Cooloolidae blir noen ganger regnet som avvikende medlemmer av Anostostomatidae.

* ekte insekter (Ectognatha) 
** Dicondylia 
*** ** [[vingede insekter]]** (Pterygota) 
**** **[[Neoptera]]** («nyvinger»)
***** **[[Orthopteroida]]** («gresshoppelignende insekter»)
****** Orden **[[Rettvinger]]** (Orthoptera) 
******* Underorden **[[vortebitere og sirisser]]** (Ensifera) 
******** Overfamilie Gryllacridoidea
********* Familie Cooloolidae Rentz, 1980
********** *[[Cooloola dingo]]* Rentz, 1986
********** *[[Cooloola pearsoni]]* Rentz, 1999
********** *[[Cooloola propator]]* Rentz, 1980
********** *[[Cooloola ziljan]]* Rentz, 1986

## Kilder
* Liste over artene, fra Orthoptera Species File Online

## Eksterne lenker
* 
* Norsk Entomologisk forening
Meeksi kommune

** Meeksi ** er en tidligere landkommune i Tartu fylke i det østlige Estland, plassert helt sørøst i fylket. Kommunen hadde cirka 2&nbsp;570 innbyggere og et areal på om lag 143&nbsp;km². Kommunens administrasjonssenter lå i Meeksi med 135 innbyggere. Folketallet i kommunen var merkbart fallende.

## Referanser
Alexander Skarsgård

**Alexander Johan Hjalmar Skarsgård** (født 25. august 1976 i Vällingby) er en svensk skuespiller. Han er kjent for rollen som vampyren Eric Northman i HBO-serien *[[True Blood]]*, Brad Colbert i HBOs miniserie *[[Generation Kill]]* og Tarzan i det amerikanske actioneventyret *[[The Legend of Tarzan]]* fra 2016.

Han er den eldste sønnen til skuespilleren Stellan Skarsgård. Hans brødre Gustaf, Bill og Valter er også skuespillere.

I 2003 ble Skarsgård nominert til en Guldbagge i kategorien beste mannlige birolle for filmen *Hundtricket*. I 2009 var han med i Lady Gagas musikkvideo «Paparazzi». Per 2009 hadde ha blitt kåret som Sveriges mest sexy mann fem ganger.

## Filmografi

### Film
* 1984: *Åke och hans värld* – Kalle Nubb
* 1989: *Hunden som log* – Jojjo
* 1999: *Happy end* – Bamse Viktorsson
* 2000: *Dykaren* – Ingmar
* 2000: *Järngänget* – Anders
* 2000: *Vingar av glas* – Johan
* 2001: *[[Drakarna över Helsingfors (film)|Drakarna över Helsingfors]]* – Robin Åström
* 2001: *Zoolander* – Meekus
* 2002: *Hundtricket* – Micke
* 2004: *Hjärtslag* – en pilot
* 2005: *Som man bäddar* – Nisse
* 2005: *The Last Drop* – Løytnant Jergen Voller
* 2005: *Om Sara* – Kalle
* 2006: *Never Be Mine* – Christopher
* 2006: *Kill Your Darlings* – Geert
* 2006: *Exit*
* 2009: *Metropia* (animasjonsfilm) – Stefan (stemme)
* 2011: *Straw Dogs* – Charlie
* 2012: *[[Battleship]]* – Stone Hopper
* 2017: *[[Big Little Lies]]* – Perry Wright
* 2016: *[[The Legend of Tarzan]]* – Tarzan
* 2019: *[[The Kill Team]]* – sersjant Deeks
* 2021: * [[Passing (film)|Passing]]* – John Bellew

### TV
* 1987: *Idag röd* – Fred
* 1999: *Vita lögner* – Marcus Englund
* 2000: *D-dag* – Lises stesønn
* 2000: *Judith* – Ante Lindström
* 2005: *Revelations* – Gunnar Eklind
* 2006: *Cuppen* – Micke
* 2007: *Leende guldbruna ögon* – Boogey Knights-sanger
* 2008: *[[Generation Kill]]* – sersjant Brad «Iceman» Colbert
* 2008–2014: *[[True Blood]]* – Eric Northman
* 2013: *Eastbound & Down* – Toby Powers som voksen – episoden «Chapter 29»
* 2017: *[[Big Little Lies]]* – Perry Wright
* 2018: *Drunk History* – James Dunn – episoden «Heroines»
* 2018: *The Little Drummer Girl* – Gadi Becker

## Referanser


## Eksterne lenker
* 
*
Pobeda (Vyborg)

**Pobeda** (russ.: Победа, finsk: *Kanneljärvi*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Pobeda* ble tildelt i 1948.

Før 1944 var Kanneljärvi en finsk kommune i Viborgs län. Kommunen hadde  innbyggere i 1939.

## Eksterne lenker
* Kart over Kanneljärvi
Boulevard of Broken Dreams

**«Boulevard of Broken Dreams»** er en ballade av det amerikanske punkrock-bandet Green Day. Sangen ble utgitt som den andre singelen fra albumet *[[American Idiot]]*, og ble utgitt 24. november 2004 i USA.

Sangen snakker fra synsvinkelen til hovedpersonen i *American Idiot*, Jesus of Suburbia, og er en moderat midtempo sang preget av mørke og dystre tekster. Dette er en kontrast til den på sporet før på albumet, «Holiday» som illustrerer Jesus of Suburbia som høy av å være i byen. MTVs *Green Day Makes a Video* beskriver «Holiday» som en fest og «Boulevard of Broken Dreams» som dagen der på. «Boulevard of Broken Dreams» er i etterkant blitt en av Green Days mest kjente sanger.

## Eksterne lenker
*
Rune Svendsen

:*Se også [[Rune J. Svendsen]] (Jedychan), billedkunstner.*

**Rune Svendsen** (født 21. juli 1982) er en norsk skuespiller og sanger kjent fra såpeserien *[[Hotel Cæsar]]* på TV 2. Han er utdannet ved Bårdarakdemiet og  Högskolan för scen och musik i Göteborg. I 2009 spilte han rollen som Chris i *[[Miss Saigon]]* satt opp på Moster Amfi. I 2012 spilte han rollen som Tony i *[[West Side Story]]* ved Kilden teater- og konserthus.

## Referanser


## Eksterne lenker
*
Wear My Ring Around Your Neck

**«Wear My Ring Around Your Neck»** er en amerikansk rock and roll-sang, skrevet av Bert Carroll og Russell Moody. Den ble fremført av Elvis Presley.

Sangen ble spilt inn av Presley i Radio Recorders, Hollywood, 1. februar 1958 og 26. februar 1958 (overdub). Den ble utgitt på RCA Victor 47-7240 (single) og RCA Victor 20-7240 (78-plate). Produsent var Steve Sholes.

B-siden var «Doncha Think It's Time».

Den amerikanske countrysangeren Ricky Van Shelton spilte inn en coverversjon på soundtracket til filmen *[[Honeymoon in Vegas]]* fra 1992. Sheltons versjon ble også inkludert på hans album *Greatest Hits Plus*.

## Svensk versjon
Owe Midner har skrevet en svensk tekst. Den svenske tittelen er «När Tom Nordbloms spelar opp».

### Innspilling
*Tom Nordbloms. Utgitt på LP-platen *Lördagskväll i Folkets Park* (Rival RILP&nbsp;02) i 1968.

## Norsk versjon
Benny Borg har skrevet en norsk tekst. På norsk bærer den tittelen «Ta imot denne lille ring». Sangen ble utgitt av Borg på LP-platen *Benny Borg synger Elvis* (Troll TMLP 511) i 1980.

## Listeplasseringer

## Referanser
Rottenführer

**Rottenführer** («lagfører») var en paramilitær grad i Schutzstaffel (SS) og Sturmabteilung (SA). Graden ble første gang brukt i 1932.

Rangen ble også brukt i noen andre av NSDAPs organisasjoner, som Hitlerjugend.

Graden tilsvarte obergefreiter i Wehrmacht, noe som kan oversettes med «overvisekorporal». Graden ble gitt til soldater på nivået under unterscharführer, normalt gefreiter, men som hadde utmerket seg spesielt.

## Eksterne lenker
*
Nõo kommune

** Nõo ** er en landkommune i Tartu fylke i det østlige Estland, plassert litt sørvest i fylket, vest for Tartu og øst for byen Elva. I vest renner Elva-vassdraget igjennom kommunen fra byen Elva, og danner tre innsjøer i nordvest. Strekningen mellom byene Nõo og Elva danner et sammenhengende byområde via de mellomliggende tettstedene Peedu og Tõravere, med elv, hovedvei og jernbane som bindeledd. I  kommunen er elvedalen bred og myrlendt. Jordsmonnet er svært fruktbart langs elvebreddene.

Kommunen har cirka 2&nbsp;570 innbyggere og et areal på om lag 169&nbsp;km². Kommunens administrasjonssenter er småbyen Nõo med 1&nbsp;550 innbyggere, mens Tõravere har 293 innbyggere. Folketallet i kommunen er svakt fallende.

## Historie
Landsbyen Peedu nevnes allerede 1638, da det var vannmølle i elva her og i Nuti på andre siden av elva. Vannmøllen i Peeda fikk etterhvert to turbiner, som drev henholdsvis kornmølle og ullmølle. Dette stedet er populært utfartsmål for folk i Tartu og fylket ellers. Blant de mange kunstnerne som ble trukket til dette stedet var Juhan Nõmmik (1902–1975).

I landsbyen Meeri nord i kommunen, ligger Meeri gods som en tid var eid av Vassilij Zjukovskij, en venn av Aleksander Pusjkin som skrev teksten til Tsar-Russlands nasjonalsang. Zjukovskij ble æresdoktor ved Tartu universitet i 1816 og eide to gods i området. Godsområdet ved Meeri ble i mellomkrigstiden skilfret i landskapsmalerier av Johannes Saal (1911–1964).

I 1964 fikk tettstedet Tõravere et astronimisk observatorium, knyttet til Tartu universitet. Dette er fortsatt Estlands største av sitt slag, og brukes til himmelobservasjon og undervisning.

## Referanser


## Eksterne lenker
*
Peipsiääre kommune

**Peipsiääre** er en landkommune i Tartu fylke i det østlige Estland, plassert nordøst i fylket langs bredden av Peipus-sjøen. Kommunen har cirka 5&nbsp;458 innbyggere (2019) og et areal på om lag 652&nbsp;km². Kommunens administrasjonssenter ligger i Alatskivi.

Før kommunereformen i 2017 hadde Peipsiääre et areal på 31 km² med 831 innbyggere (2010). I 2017 vokste Peipsiääre gjennom at nabokommunene Kallaste, Alatskivi, Pala (overført fra Jõgeva fylke) og Vara ble tatt opp i kommunen.

## Referanser


## Eksterne lenker
*
Piirissaare kommune

** Piirissaare ** er en tidligere landkommune i Tartu fylke i det østlige Estland. Kommunen hadde cirka 80 innbyggere og et areal på om lag 8&nbsp;km². Kommunens administrasjonssenter lå i Tooni med 80 innbyggere,.

## Referanser
Puhja kommune

** Puhja ** er en tidligere landkommune i Tartu fylke i det østlige Estland. Kommunen lå lengst vest i fylket, den hadde cirka 2&nbsp;400 innbyggere og et areal på om lag 166&nbsp;km². Kommunens administrasjonssenter lå i Puhja med 982 innbyggere, mens Ulila har 307 innbyggere. Folketallet i kommunen var svakt fallende.

## Referanser
Berkeley Sound

**Berkeley Sound** (fransk: *Baye Accaron*, spansk: *Bahia de la Annunciación*) er en bukt på norøstkysten av Øst-Falkland i øygruppen Falklandsøyene. Bukten er om lag 25 km lang og 6 km bred og inneholder flere mindre viker og øyer. 

De første forsøkene på kolonisering av øyene ble foretatt av franskmenn ved Port Louis innerst i Berkeley Sound på 1760-tallet.

Bukten benyttes av fiskeindustrien for omlastning, og uhell med påfølgende oljeutslipp har funnet sted.

## Referanser
Svegssjön

**Svegssjön** er en innsjø i Härjedalen i Sverige. Den har navn etter den nærliggende byen Sveg. Svegssjön er en kraftverksdam som oppsto da Ljusnan, Veman og Härjeån ble oppdemt i 1975. Innsjøen har et areal på ca. 60&nbsp;km² og høyden varierer mellom 358 og 369&nbsp;meter over havet.

Det finnes to kraftverk i direkte tilslutning til sjøen. Det største anlegget, som omfatter selve Svegdammen, ligger i nærheten av Sveg. Det mindre kraftverket, som ble bygget allerede i 1919, ligger ved Kvarnforsen i Härjeån, der denne munner ut i Svegssjön. Anlegget ble bygd om i 1966 og 2006, og eies av *Härjeåns Kraft AB*.

## Referanser


## Eksterne lenker
* Härjeåns Kraft AB
Rannu kommune

** Rannu ** er en tidligere landkommune i Tartu fylke i det østlige Estland, og ble i 2017 innlemmet i Elva kommune. Kommunen lå langt sørvest i fylket ved innsjøen Võrtsjärv, den hadde cirka 1&nbsp;670 innbyggere og et areal på om lag 158&nbsp;km². Kommunens administrasjonssenter lå i Vallapalu med ca. 300 innbyggere, mens Rannu har 443 innbyggere. og Kureküla 153 innbyggere. Folketallet i kommunen var svakt fallende.

## Referanser
Banach-rom

Et **Banach-rom**, også skrevet **banachrom**, er i matematikk et komplett normert vektorrom. At rommet er komplett vil si at alle Cauchy-følger konvergerer mot en grense som er inneholdt i rommet. 

Banach-rom er blant de viktigste studieobjektene i funksjonalanalyse. 

## Eksempler og egenskaper
De endeligdimensjonale vektorrommene \mathbb{R}^n og \mathbb{C}^ner alle Banach-rom. Mer generelt er alle Hilbert-rom også Banach-rom under normen indusert av det aktuelle indreproduktet. Et eksempel på et Banach-rom som ikke er et Hilbert-rom er 

:\ell^1(\mathbb{N}) = \left\{(x_n)_{n=1}^\infty : \sum_{n=1}^\infty |x_n| 

Et normert rom er et Banach-rom hvis og bare hvis alle absolutt konvergente rekker konvergerer. Man kan også vite at et Banach-rom (X, \lVert \cdot \rVert) er et Hilbert-rom hvis og bare hvis det tilfredsstiller *parallellogramloven*, som vil si at 

:2 \lVert x \rVert^2 + 2 \lVert y \rVert^2 = \lVert x - y \rVert^2 + \lVert x + y \rVert^2 \quad \text{for alle } x, y \in X.

## Referanser
Rindal Idrettslag

**Rindal Idrettslag** er et idrettslag i Rindal på Nordmøre og tilhører Sør-Trøndelag idrettskrets. Laget ble etablert etter en sammenslåing i 2013 mellom klubbene Rindals-Troll, Idrettslaget Rindøl og Rindal Fotballklubb. Laget overtok organisasjonsnummer og stiftelsesdato fra det eldste laget, Idrettslaget Rindøl, som var 11. februar 1906.

Hovedaktivitetene til klubben er: fotball, langrenn, håndball, trim og friidrett. Spesielt innen friidrett har klubben hevdet seg bra, og klubbens elitelag vant bl.a. St. Olavsloppet i 2009 og 2013.
 __NOTOC__
## Historie
### Idrettslaget Rindøl
Idrettslaget Rindøl (IL Rindøl) ble stiftet som Idrottslaget Nansen 11. februar 1906. I 1946 skiftet laget navn til Øvre Rindal Idrottslag og i 1948 til Idrottslaget Rindøl. Hovedaktivitetene var ski og fotball, i tillegg til litt barneidrett og aerobic m.m. Den mest meritterte skiløperen i laget var Thorvald Heggem som vant kongepokalen i Gråkallrennet i 1929. Han vant også kongepokalen i 1933 og 1937, men da representerte han Orkanger IF.

### IK Rindals-Troll
Idrettsklubben Rindals-Troll (stiftet 1919) var et idrettslag med base på Rindal sentrum. Klubben omfavnet sentrum med omegn. IK Rindals-Troll ble dannet etter at de to klubbene Sportsklubben Troll (SK Troll) og Rindal IL slo seg sammen i 1987.

Innen ski hevdet SK Troll seg bra, og hentet hjem medaljer fra både nasjonale og internasjonale konkurranser. Blant de mest kjente skiløperne som representerte SK Troll var Sigurd Røen, John Røen, Edvin Landsem og Magnar Ingebrigtsli.

Troll hadde to spillere på det norske A-landslaget for kvinner: Eli Landsem (1980&ndash;1985) og Marit Bjørkli (1982&ndash;1983). Eli Landsem ble også senere landslagstrener kvinnelandslaget. Troll spilte i 1. divisjon fotball for kvinner 1987 som var den første sesongen med landsdekkende fotballserie for kvinner i Norge. Troll havnet nest sist og rykket ned.

### Rindal Idrettslag (1932–1987)
Idrettslaget Gnist ble startet 11. juni 1932 og skiftet navn til Rindal Idrettslag i 1948. Laget drev med ski, fotball, friidrett og håndball. I 1987 ble laget slått sammen med Sportsklubben Troll til IK Rindals-Troll.

### Rindal Fotballklubb
Rindal Fotballklubb startet som et samarbeid om felles lag for aldersbestemte lag mellom IL Rindøl og IK Rindals-Troll i 1999. Rindal Fotballklubb ble offisielt stiftet 9. desember 2006.

## Referanser


## Eksterne lenker
* Klubbens nettsted
Jack Belden

**Jack Belden** (født 3. februar 1910 i Brooklyn i USA, død 3. juni 1989 i Paris) var en amerikansk krigskorrespondent som dekket Japans invasjon av Kina, andre verdenskrig og den kinesiske borgerkrig. Som en av de ledende utenlandske korrespondenter i Kina i 1930- og 1940-årene skilte Belden seg ut ikke bare ved sitt flytende kinesisk, men også ved at han dro mye rundt i frontområdene og dekket begivenhetene som de så ut fra soldaters og landsbyfolks perspektiv. Han var ofte i selskap med general Joseph Stilwell, som også behersket kinesisk, og med kollegene Agnes Smedley og Edgar Snow.

## Liv og virke
Belden tok eksamen ved Colgate University og tok arbeid som sjømann. I 1933 gikk han i land i Shanghai.  Han lærte seg kinesisk og ble rettskorrespondent for lokale engelskspråklige aviser. Etter at Japan invaderte Kina i 1937 ble Belden ansatt av United Press.  Life magazine sikret ham seg kort etter, og han tilbragte det meste av andre verdenskrig som korrespondent for Time og Life i Kina, Nord-Afrika og Europa.

Belden kom med sine kinakunnskaper tettere inn på begivenhetene. I 1942 var han den eneste journalist som forble sammen Stilwell i Burma da amerikaneren og hans stab ble avskåret av japanerne. Beldens bok *Retreat With Stilwell* (1943) skildret den ferd som gruppen gjennomførte, for det meste til fots, til India.

Belden kom så til Nord-Afrika og Europa. Han holdt seg så nær kampene som han kunne, og var med troppene under landgangen på Sicilia og etterpå ved Salerno. Ved Salerno ble hans ene fot knust av maskingeværild. Etter pleie i USA kom han seg tilbake til Europa tidsnok til D-dagen og krigens avslutning.

## China Shakes The World
Beldens mest kjente bok var hans siste, og kan regnes sammen med Edgar Snows *[[Red Star Over China]]*, Graham Pecks *Two Kinds of Time*, og Theodore Whites og Annalee Jacobys *Thunder Out of China* som klassikere som har formet Vestens bilde av den kinesiske revolusjon.

Belden dro snart tilbake til Kina for å skrive om borgerkrigen mellom Kuomintang og det kinesiske kommunistparti.

Han publiserte *China Shakes the World* i 1949, da det amerikanske publikum var begynt å miste interessen for nyheter fra Kina. Men boken fikk et gjennombrudd i 1960-årene, da den ble gjenopptrykket med en introduksjon ved Owen Lattimore.

## Verker
* *Retreat with Stilwell* (New York: Knopf, 1943).  
* *Still Time to Die* (New York: Harper, 1944). 322 s.
* *China Shakes the World* (New York: Harpers, 1949). 524p. Reprinted: (New York; London: with an Introduction by Owen Lattimore, Monthly Review, 1970; Beijing: Foreign Languages Press, 1989).
* *Gold Flower's Story* (Boston, Ma.: New England Free Press, 1970). Reprint of Chapter 42 of *China Shakes the World*

## Referanser


## Litteratur
* Eric Sevareid: *Not So Wild a Dream* (selvbiografi), 1946, gjenutgitt 1976 ISBN 0-8262-1014-7

## Eksterne lenker
* Li Fu-Jen, An Honest War Correspondent
* Belden Wounded 
* Retreat With Stilwell review
Antoaneta Stefanova

**Antoaneta Stefanova** (bulgarsk: Антоанета Стефанова) (født 19. april 1979 i Sofia) er en bulgarsk stormester i sjakk.

Hun var også kvinnelig verdensmester i sjakk fra 2004 til 2006.

## Referanser


## Eksterne lenker
*
Serious Fraud Office (Storbritannia)

**Serious Fraud Office** (**SFO**) er en britisk etterforsknings- og påtalemyndighet underlagt Attorney General for England and Wales. SFO ble opprettet i 1987 og har ansvar for å etterforske og påtale alvorlig økonomisk kriminalitet.

## Eksterne lenker
*
Ljusnan

**Ljusnan** er ei elv i midt-Sverige. Den er 443 kilometer lang med et nedbørfelt på 19&nbsp;828&nbsp;km². Middelvannføringen er 230&nbsp;m³/s.

Elva har sitt utspring i Ljusnetjärnen (1&nbsp;149&nbsp;moh) på sørsida av fjellet Haftorstöten ved riksgrensa, nordøst for Aursunden i Norge. Elva mottar flere tilløpselver og renner gjennom Härjedalen og Hälsingland i en hovedsakelig sørøstlig retning. Den munner ut i Bottenhavet ved byen Ljusne. De største sideelvene er Voxnan, Veman og Härjån. 

Ljusnan er sterk utbygd til produksjon av vannkraft, og det ligger i alt 18 kraftverk langs elva og dens sideelver, med en samlet produksjon i 2001 på 4,5&nbsp;TWh. Ljusnan var tidligere også en viktig fløtningselv.

## Referanser
San Francisco internasjonale lufthavn

**San Francisco internasjonale lufthavn**  er en internasjonal lufthavn som ligger i San Mateo County, 21 km sør for bykjernen i San Francisco i California i USA, nært ved de mindre byene Millbrae og San Bruno. Lufthavna har ruter til andre steder i Nord-Amerika og til Europa, Asia og Australasia.

I San Francisco Bay Area er lufthavna den største, men i delstaten California er Los Angeles internasjonale lufthavn den travleste. I 2006 var lufthavna målt i passasjerer den 13. største i USA, og den 23. største i verden. Den blir i stor grad brukt av United Airlines, Virgin America og Alaska Airlines.

Lufthavna tilbyr mange goder til passasjerene, blant annet et stort utvalg av mat- og drikkesteder, butikker, oppbevaring av bagasje, dusjer, en medisinsk klinikk og assistanse for passasjerer som har gått seg bort.

## Historie
Lufthavna åpnet den 7. mai 1927 på et 150 dekar stort område som tidligere hadde vært beitemark. Landet ble utleid fra den fremstående lokale grunneieren Ogden L. Mills, (som igjen hadde leid området fra bestefaren hans Darius O. Mills) og ble kalt *Mills Field kommunale lufthavn*. Lufthavna het Mills Field inntil 1931, da den ble omdøpt til *San Francisco kommunale lufthavn*. *Kommunale* ble erstattet med *internasjonale* i 1955.

U.S. Weather Bureau begynte å holde værobservasjoner på Mills Field i mai 1927. Værobservasjonene holdt fram under National Weather Service, som ble holdt ved like av Bay Area værvarslingskontor på lufthavnas kontrolltårn, frem til kontoret ble flyttet til Redwood City.

United Airlines brukte Mills Field-lufthavna samt Oakland kommunale lufthavn for sine tjenester utover 1930-tallet.

Fra 1935 brukte Pan American World Airways anlegget som terminal for sitt *China Clipper*-sjøfly, som fløy over Stillehavet.

## Eksterne lenker
* 
*
Serious Fraud Office (New Zealand)

**Serious Fraud Office** (**SFO**; maori: **Te Tari Hara Tāware**) er en newzealandsk etterforsknings- og påtalemyndighet, opprettet i 1990 etter modell av det britiske SFO.

SFO har ansvar for å etterforske og påtale alvorlig økonomisk kriminalitet. Personer under etterforskning har plikt til å svare på spørsmål fra SFO og legge frem bevis, selv om dette kan være selvinkriminerende. Enhver som nekter kan fengsles.

## Eksterne lenker
*
Richard Garrard

**Richard «Dick» Edward Garrard** (født 21. januar 1911 i Geelong, død 3. mars 2003) var en australsk bryter som deltok i de olympiske leker 1936 i Berlin, 1948 i London og 1952 i Helsingfors. 

Garrard vant en olympisk sølvmedalje i bryting under Sommer-OL 1948 i London. Han kom på andreplass i den fjerde tyngste vektklassen, weltervekt opp til 73,0 kg, i fristil. Han tapte finalen til Yaşar Doğu fra Tyrkia.

## OL-medaljer
* 1948  London -  Sølv i bryting, weltervekt fristil

## Referanser


## Eksterne lenker
*
Henry Wittenberg

**Henry Wittenberg** (født 18. september 1918 i Jersey City i New Jersey, død 9. mars 2010) var en amerikansk bryter som deltok i de olympiske leker 1948 i  London og 1952 i  Helsingfors. 

Wittenberg ble olympisk mester i bryting under Sommer-OL 1948 i London. Han vant den nest tyngste vektklassen, lett tungvekt opp til 87,0 kg, i fristil. I finalen beseiret han Fritz Stöckli fra Sveits.

Fire år senere, under Sommer-OL 1952 i Helsingfors, vant han en sølvmedalje i bryting. Han tapte finalen i lett tungvekt fristil til svenske Viking Palm.

## OL-medaljer
* 1948  London -  **Gull** i bryting, lett tungvekt fristil
* 1952  Helsingfors -  Sølv i bryting, lett tungvekt fristil

## Referanser


## Eksterne lenker
*
Gyula Bóbis

**Gyula Bóbis** (født 7. oktober 1909 i Kecskemét, død 24. januar 1972 i Budapest) var en ungarsk bryter som deltok i de olympiske leker 1948 i  London. 

Bóbis ble olympisk mester i bryting under Sommer-OL 1948 i London. Han vant den tyngste vektklassen, tungvekt over 87,0 kg, i fristil. I finalen beseiret han Bertil Antonsson fra Sverige.

## OL-medaljer
* 1948  London -  **Gull** i bryting,  Ungarn

## Referanser


## Eksterne lenker
*
Sel stasjon

**Sel stasjon** er en nedlagt jernbanestasjon på Dovrebanen i Sel kommune i Innlandet fylke. Stasjonen ble opprettet til åpningen av Otta–Dombåsbanen i 1913 som en stasjon betjent for ekspedering av tog, reisende og gods. Fra midten av 1960-tallet var stasjonen kun betjent for tog og gods, og i 1968 ble denne utstyrt med sikringsanlegg og fjernstyrt med samme formål. Fra 1975 var Sel stasjon bemannet kun for godstrafikk og i 1983 ble stasjonen gjort helt ubemannet og fikk ny status som fjernstyrt kryssingsspor. Dette kryssingssporet ble i april 1994 flyttet i underkant av én kilometer lenger sør på Dovrebanen til km 307,73. 

Selve ekspedisjonsbygningen er tegnet av Arnstein Arneberg og ble fredet av Riksantikvaren i 1997 på grunnlag av at stasjonsanlegget fremstår som typisk og helhetlig fra perioden rundt åpningen av Otta–Dombåsbanen. Stasjonsområdet består ellers av et godshus, og hadde inntil 1996 en 80 meter lang steinperrong som ble revet ved en inkurie. I tilknytning til Sel stasjon finnes det også rester av et opplastningsanlegg for kleberstein og talkum fra gruvene i Bårstad ved Lalm i Ottadalen. Frakten av dette foregikk via en 6,8 kilometer lang taubane som stod klar i 1920 og som blant annet gikk over Tolstadkampen og ned til en mottakssilo ved stasjonsområdet.

## Referanser


## Litteratur
* 
* 

## Eksterne lenker

*
Sauda (andre betydninger)

**Sauda** kan vise til:

* Sauda, en kommune i Rogaland som består av Sauda by og omland rundt Saudafjorden i Ryfylke.
* Sauda (by), en by og administrasjonssenter i Sauda kommune i Rogaland.
Erik Lindén

**Erik Lindén** (født 8. november 1911, død 22. desember 1992) var en svensk bryter som deltok i de olympiske leker 1948 i  London. 

Lindén vant en olympisk bronsemedalje i bryting under Sommer-OL 1948 i London. Han kom på tredjeplass i den tredje tyngste vektklassen, mellomvekt opp til 79,0 kg, i fristil, bak Glen Brand fra USA og tyrkiske Adil Candemir.

## OL-medaljer
* 1948  London -  Bronse i bryting, mellomvekt fristil

## Referanser


## Eksterne lenker
*
Bengt Fahlkvist

**Bengt Fahlqvist** (1922–2004) var en svensk bryter som deltok i de olympiske leker 1948 i  London og 1952 i  Helsingfors. 

Fahlqvist vant en olympisk bronsemedalje i bryting i Sommer-OL 1948 i London. Han kom på tredjeplass i den nest tyngste vektklassen, lett tungvekt opp til 87,0 kg, i fristil, bak Henry Wittenberg fra USA og sveitsiske Fritz Stöckli.

Fire år senere, i Sommer-OL 1952 i Helsingfors ble han nummer seks i lett tungvekt gresk-romersk stil.

## OL-medaljer
* 1948  London -  Bronse i bryting, lett tungvekt fristil  Sverige

## Referanser


## Eksterne lenker
*
Birgir Danielsen

**Hans Jacob Birgir Danielsen** (1928–2001) var en færøysk næringslivsleder. Han regnes blant Færøyenes fremste forretningsmenn i andre halvdel av 1900-tallet.

## Karriere
Han sønn av en fiskeskipper i Kvívík og dro selv til sjøs etter gymnaset.

Han utdannet seg til sivilingeniør ved DTH i København. Han var amanuensis ved DTH fra 1954 til 1957, driftsingeniør i KGH på Grønland fra 1957 til 1961, direktør i Findus Norge fra 1961 til 1964 og avdelingsleder ved Nestlés hovedkontor i Vevey fra 1965 til 1969. Han tok også tilleggsutdannelse i ledelse ved IMEDE i Lausanne.

I 1969 flyttet Danielsen fra Sveits og tilbake til Færøyene for å tiltre direktørstillingen i eksportsamvirket Føroya Fiskasøla, som den gangen var Færøyenes største bedrift. Han var også styreformann i Sjóvinnubankin, der samvirket var største eier, fra 1971 til 1992 og styreformann i fiskeindustribedrifter som Havsbrún, Dagsbrún og Føroya Fiskaídnaður.

Danielsen var innvalgt på Lagtinget fra Suðurstreymoy i perioden 1990–1994, som representant for Fólkaflokkurin. Han satt i fem av Lagtingets faste komiteer.

Bankkrisen på Færøyene førte ikke bare til kollaps i Sjóvinnubankin og Føroya Fiskasøla, men til avviklingen av Færøyenes korporative og planøkonomiske fiskeripolitikk. Danielsen ble styremedlem i Føroya Fiskasølas etterfølger Faroe Seafood og direktør for et oppdrettsselskap i Kvívík.

## Utmerkelser
Han ble utnevnt til ridder av Dannebrogordenen i 1986.

## Referanser
Likhus

Et **likhus** er en bygning eller et rom hvor lik oppbevares i påvente av identifikasjon, obduksjon eller kremasjon, gravleggelse eller et annet dødsritual. Likene er vanligvis nedkjølt for å unngå forråtnelse.

Det er to hovedtyper av nedkjølte likhus:
* I likhus med positiv temperatur holdes likene avkjølt på 2&ndash;4 ℃. I slike likhus kan likene oppbevares i opptil flere uker. Temperaturen forhindrer ikke at likene råtner, men forråtnelsen fortsetter i et saktere tempo enn ved normal romtemperatur.
* I likhus med negativ temperatur holdes likene avkjølt på &minus;15 til &minus;25 ℃. Slike temperaturer brukes gjerne ved rettsmedisinske institutter, særlig når et lik ikke er blitt identifisert. Ved slike temperaturer er liket fullstendig frosset, og forråtnelsen er helt og fullt stoppet.

Likhus kan være egne offentlige institusjoner, gjerne kommunale, eller del av et sykehus eller et privat begravelsesbyrå.
Leland Merrill

**Leland Gilbert «Lee» Merrill, Jr.** (født 4. oktober 1920 i Danville i Illinois, død 28. juli 2009) var en amerikansk bryter som deltok i de olympiske leker 1948 i London. 

Merrill vant en olympisk bronsemedalje i bryting under Sommer-OL 1948 i London. Han kom på tredjeplass i den fjerde tyngste vektklassen, weltervekt opp til 73,0 kg, i fristil, bak  Yaşar Doğu fra Tyrkia og australske Richard Garrad

## OL-medaljer
* 1948  London -  Bronse i bryting, weltervekt fristil  USA

## Referanser


## Eksterne lenker
*
Pietro Lombardi

**Pietro Lombardi** (født 4. juni 1922 i Bari, død 5. oktober 2011 samme sted) var en italiensk bryter som deltok i de olympiske leker 1948 i London og 1952 i Helsingfors.

Lombardi ble olympisk mester i bryting under Sommer-OL 1948 i London. Han vant den letteste vektklassen, fluevekt opp til 52,0 kg, i gresk-romersk stil. I finalen beseiret han Kenan Olcay fra Tyrkia.

## OL-medaljer
* 1948  London -  **Gull** i bryting, fluevekt gresk-romersk stil.

## Referanser


## Eksterne lenker
*
Reino Kangasmäki

**Reino Kalervo Kangasmäki** (født 2. juli 1916 i Karleby, død 26. september 2010 i Vasa) var en finsk bryter som deltok i de olympiske leker 1948 i  London. 

Kangasmäki vant en olympisk bronsemedalje under Sommer-OL 1948 i London. Han kom på tredjeplass i den letteste vektklassen, fluevekt opp til 52,0 kg, i gresk-romersk stil, bak Pietro Lombardi fra Italia og tyrkiske Kenan Olcay.

## OL-medaljer
*  1948  London - Bronse i bryting, fluevekt gresk-romersk stil  Finland

## Eksterne lenker
*
Kurt Pettersén

**Kurt Arne Pettersén** (født 21. juni 1916 i Borås, død 15. november  1957) var en svensk bryter som deltok i de olympiske leker 1948 i  London. 

Pettersén ble olympisk mester i bryting under Sommer-OL 1948 i London. Han vant den nest letteste vektklassen, bantamvekt opp til 57,0 kg, i gresk-romersk stil. I finalen beseiret han Mahmoud Ali Hassan fra Egypt.

## OL-medaljer
* 1948  London -  **Gull** i bryting, bantamvekt gresk-romersk stil

## Eksterne lenker
*
Ferenc Tóth (bryter)

**Ferenc Tóth** (født 8. februar 1909 i Szeged, død 26. februar 1981 i Budapest) var en ungarsk bryter som deltok i de olympiske leker 1936 i Berlin og 1948 i London. 

Tóth vant en olympisk bronsemedalje i bryting under Sommer-OL 1948 i London. Han kom på tredjeplass i den tredje letteste vektklassen, fjærvekt opp til 62,0 kg, i gresk-romersk stil, bak tyrkiske Mehmet Oktav og Olle Anderberg fra Sverige. 

## OL-medaljer
* 1948  London -  Bronse i bryting, fjærvekt gresk-romersk stil  Ungarn

## Referanser


## Eksterne lenker
*
Gerald Leeman

**Gerald Leeman** (født 22. juni 1922, død 10. oktober 2008) var en amerikansk bryter som deltok i de olympiske leker 1948 i  London. 

Leeman vant en olympisk sølvmedalje i bryting under Sommer-OL 1948 i London. Han kom på andreplass i den nest letteste vektklassen, bantamvekt opp til 57,0 kg, i fristil. Han tapte finalen til Nasuh Akar fra Tyrkia.

## OL-medaljer
* 1948  London -  Sølv i bryting, bantamvekt fristil  USA

## Eksterne lenker
*
Thure Johansson

**Thure Emanuel Johansson** (født 11. september 1912, død 12. mars 1986) var en svensk bryter som deltok i de olympiske leker 1948 i  London. 

Johansson vant en olympisk bronsemedalje i bryting under Sommer-OL 1948 i London. Han kom på tredjeplass i den letteste vektklassen, fluevekt opp til 52,0 kg, i fristil, bak Lennart Viitala fra Finland og tyrkiske Halat Balamir.

## OL-medaljer
* 1948  London -  Bronse i bryting, fluevekt fristil

## Referanser


## Eksterne lenker
*
Eggtann

**Eggtann** er en utvekst som ungene hos noen eggleggende dyr har for å åpne eggeskallet under klekking. Den forekommer hos de fleste fugler og krypdyr. I tillegg har også kloakkdyr og noen frosker og edderkopper eggtann.

## Kilder
*  egg tooth i Encyclopædia Britannica
Gustav Freij

**Gustav Freij** (født 17. mars 1922, død 4. august 1973 i Malmö) var en svensk bryter som deltok i de olympiske leker 1948 i London, 1952 i Helsingfors og 1960 i Roma. 

Freij ble olympisk mester i bryting under Sommer-OL 1948 i London. Han vant den fjerde letteste vektklassen, lettvekt opp til 67,0 kg, i gresk-romersk stil. I finalen beseiret han Aage Eriksen fra Norge.

## OL-medaljer
* 1948  London -  **Gull** i bryting, bantamvekt gresk-romersk stil
* 1952  Helsingfors -  Sølv i bryting, bantamvekt gresk-romersk stil
* 1960  Roma -  Bronse i bryting, bantamvekt gresk-romersk stil

## Referanser


## Eksterne lenker
* 

'
Gösta Andersson

::*For partisanen med samme navn, se [[Gösta Andersson (partisan)]].

*'Gösta Andersson** (født [[15. februar]] [[1917]] i [[Selånger]], død [[12. september]] [[1975]] i [[Sundsvall]]) var en [[Sverige|svensk]] [[bryting|bryter]] som deltok i [[de olympiske leker]] [[Sommer-OL 1948|1948]] i [[London]] og [[Sommer-OL 1952|1952]] i [[Helsingfors]].  

Andersson ble olympisk mester i [[bryting]] under [[Sommer-OL 1948]] i [[London]]. Han vant den fjerde tyngste vektklassen, [[weltervekt]] opp til 73,0 [[kilogram|kg]], i gresk-romersk stil. I finalen beseiret han [[Miklós Szilvási]] fra [[Ungarn]].

Fire år senere, under [[Sommer-OL 1952]] i [[Helsingfors]], fikk han sølv etter å ha tapt finalen til [[Miklós Szilvási]].

== OL-medaljer ==
* [[Bryting under Sommer-OL 1948|1948]]  [[London]] -  **Gull''' i bryting, weltervekt gresk-romersk stil
* 1952  Helsingfors -  Sølv i bryting, weltervekt gresk-romersk stil

## Eksterne lenker
*
Slaget om Taiyuan

**Slaget om Taiyuan** (tradisjonell kinesisk: 太原會戰; pinyin: *Tàiyuán Huìzhà*; japansk: 太原作戦) var et større slag utkjempet mellom Republikken Kina og Keiserriket Japan i 1937 under den andre kinesisk-japanske krigen, som har fått navnet sitt etter Taiyuan, hovedstaden i Shanxi-provinsen, som lå i den nasjonale revolusjonshærens andre militærregion.

Dette slaget endte med et nederlag for den kinesiske revolusjonshæren, og førte til at de tapte deler av Suiyuan, mesteparten av Shanxi og mesteparten av deres moderne arsenal i Taiyuan, og ble den effektive slutten på større motstand mot de invaderende japanerne i Nord-Kina. Etter å ha okkupert disse områdene fikk japanerne tilgang til kullforsyningene i nærliggende Datong, men de ble også utsatt for revolusjonshærens geriljagruppers angrep, som inkluderte angrep fra den kommunistiske åtteveisarméen, som holdt tilbake mange japanske soldater som ellers kunne ha blitt brukt i andre felttog.

I september 1937 hadde Tōjō Hideki, da stabssjef for Kwangtung-hæren, sendt de japanske styrkene basert i Chahar for å invadere Shanxi for å kunne bruke ressursene i provinsen. Byen Datong ble inntatt, og de kinesiske soldatene måtte gå over på defensiven, og samlet styrkene sine langs Den kinesiske mur, som førte til slag som Pingxingguan og nordøst i Niangziguan. Den kinesiske krigsherren og offiseren Yan Xishan bestemte seg for å sende tropper for å forsterke Shijiazhuang, men dette førte til at det ble for få soldater til å forsvare Nord-Kina, og dette førte til at japanerne kunne bryte gjennom de kinesiske linjene og presse dem tilbake til en ny forsvarslinje ved Xinkou. Kampene fortsatte inn i oktober i slaget om Xinkou, da japanerne utflankerte Niangziguan, og presset de kinesiske forsvarerne til å overgi seg, og inntok dermed Taiyuan.
Rõngu kommune

** Rõngu ** er en tidligere landkommune i Tartu fylke i det østlige Estland. Kommunen lå helt sørvest i fylket, den hadde cirka 2&nbsp;925 innbyggere og et areal på om lag 164&nbsp;km². Kommunens administrasjonssenter lå i Rõngu med 747 innbyggere, mens Käärdi har 522 innbyggere. Folketallet i kommunen var svakt fallende.

## Referanser
Miklós Szilvásy

**Miklós Szilvásy** (noen ganger *Szilvási,* født 5. desember 1925, død 24. mai 1969 i Budapest) var en ungarsk bryter som deltok i de olympiske leker 1948 i London og 1952 i Helsingfors.  

Szilvásy ble olympisk mester i bryting under Sommer-OL 1952 i Helsingfors. Han vant den fjerde tyngste vektklassen, weltervekt opp til 73,0 kg, i gresk-romersk stil. I finalen beseiret han Gösta Andersson fra Ungarn.

Fire år tidligere, under Sommer-OL 1948 i London, fikk han sølv etter å ha tapt finalen til Gösta Andersson.

## OL-medaljer
* 1952  Helsingfors -  **Gull** i bryting, weltervekt gresk-romersk stil  Ungarn
* 1948  London -  Sølv i bryting, weltervekt gresk-romersk stil  Ungarn

## Referanser


## Eksterne lenker
*
Tartu kommune

** Tartu kommune ** (estisk: *Tartu vald*) er en landkommune i Tartu fylke i det østlige Estland. Kommunen ligger som en forstadskommune nord for fylkeshovedstaden Tartu, som på sin side utgjør en egen bykommune. Tartu landkommune har cirka 5&nbsp;000 innbyggere og et areal på om lag 300&nbsp;km². Kommunens administrasjonssenter ligger i Kõrveküla med 541 innbyggere, mens Lähte har 469 innbyggere. Folketallet i kommunen er svakt fallende.

## Referanser


## Eksterne lenker
*
Tähtvere kommune

** Tähtvere kommune ** (estisk: *Tähtvere vald*) er en tidligere landkommune i Tartu fylke i det østlige Estland. Kommunen lå litt vest i det midtre området av fylket, og hadde cirka 2&nbsp;900 innbyggere og et areal på om lag 115&nbsp;km². Kommunens administrasjonssenter lå i Ilmatsalu med 364 innbyggere, mens Märja har 564 innbyggere.

## Referanser
Võnnu kommune

** Vara ** (estisk: *Võnnu vald*) er en tidligere landkommune i Tartu fylke i det østlige Estland. Kommunen lå sørøst i fylket, og hadde cirka 1&nbsp;210 innbyggere og et areal på om lag 233&nbsp;km². Kommunens administrasjonssenter lå i Võnnu med 398 innbyggere.

## Referanser
Ülenurme kommune

** Ülenurme ** (estisk: *Ülenurme vald*) er en tidligere landkommune i Tartu fylke i det østlige Estland. Kommunen lå sørvest i den midtre del av  fylket, og hadde cirka 1&nbsp;210 innbyggere og et areal på om lag 86&nbsp;km². Kommunens administrasjonssenter lå i Ülenurme med 1327 innbyggere, mens Küliste har 512 innbyggere, det bor 442 i Soinaste, og det bor 431 innbyggere i Räni. Mindre tettsteder er Roiu og Reola. Gjennom kommunen går elva Porijõgi.

Like vest ligger småbyen Törvandi, og midt mellom disse byene (som nesten er sammenvokst) går jernbane nord-sør og videre til storbyen Tartu i nord og til Võru i sør. Den gamle postveien mellom Tartu og Võru har på samme måte gått gjennom området siden 1200-tallet, hvor det var skysstasjoner for hest fram til 1931.

I tettstedet Varbus ligger Estlands veimuseum, med utstilte anleggsmaskiner, kjøretøyer og trafikkopplæring for barn.

## Referanser
Michael Schenker Group

**Michael Schenker Group** (**MSG**) er et tysk gitarbasert heavy metal-band.

Bandet ble startet i 1979 av tidligere Scorpions og UFO gitarist Michael Schenker. Fra 1986 til 1992 gikk bandet under navnet McAuley Schenker Group, da Schenker delte skriveprosessen av musikken med vokalist Robin McAuley.

## Diskografi
* *The Michael Schenker Group* (1980)
* *MSG* (1981)
* *One Night at Budokan* (1982) (Live)
* *Assault Attack* (1982)
* *Built to Destroy* (1983)
* *Rock Will Never Die* (1984) (Live)
* *Perfect Timing* (McAuley Schenker Group) (1987)
* *Save Yourself* (McAuley Schenker Group) (1989)
* *Nightmare (maxi-cd)* (1991)
* *M.S.G.* (McAuley Schenker Group) (1992)
* *M.S.G. Unplugged* (McAuley Schenker Group) (1993) (Live)
* *Written in the Sand* (1996)
* *The Michael Schenker Story Live* (Live) (1997)
* *The Unforgiven* (1999)
* *The Unforgiven World Tour* (1999) (Live)
* *Be Aware of Scorpions* (2001)
* *Arachnophobiac* (2003)
* *Heavy Hitters* (2005)
* *Tales of Rock'n'Roll* (2006)
* *In the Midst of Beauty* (2008)
* *Michael Group Schenker Unforgiven World Tour Live* (2008) (Live)
* *Immortal* (2021)
* *Universal* (2022)

## Medlemmer
;Nåværende medlemmer
*Michael Schenker – gitar (1979-idag)
*Ronnie Romero – vokal (2021-idag)
*Steve Mann – keyboards, gitar (1986–1987, 1988–1991, 2016-idag)
*Bodo Schopf – trommer (1987-1990, 2019–idag)
*Barend Courbois – bass (2021-idag)
Schenker roterer på mannskapet og tar inn tidligere bandkolleger som gjester ved leilighet. På den offisielle nettsiden har han selv og «line-up» separate seksjoner. På turné i 2022 var ikke Romero med, men derimot tidligere vokalist Robin McAuley.

;Tidligere medlemmer
*Gary Barden – vokal (1979-1982, 1983-1984, 2008–2010, 2016–2021)
*Graham Bonnet – vokal (1982)
*Ray Kennedy – vokal (1984)
*Robin McAuley – vokal (1986–1993)
*Leif Sundin – vokal (1995-1997, 2007-2008)
*David Van Landing – vokal (1997–1999)
*Kelly Keeling – vokal (1999–2003)
*Jari Tiura – vokal (2006)
*Chris Glenn – bassgitar (1981–1984)
*Dennis Feldman – bassgitar (1984)
*Rev Jones – bassgitar (2001-2002, 2004-2006, 2009)
*Ted Mc Kenna – trommer (1981)
*Cozy Powell – trommer (1981–1982)
*Pete Holmes – trommer (2004-2006)
*Wayne Findlay – keyboards, gitar (1999–2016)

## Referanser


## Eksterne lenker
* 
* 
*  MSG hos BNR Metal pages
Rauni-Leena Luukanen-Kilde

**Rauni-Leena Luukanen-Kilde** (1939–2015) var en finsk forfatter av bøker om utenomjordiske vesener og om parapsykologiske emner. Flere av hennes bøker er utgitt på norsk, blant annet *Sendebud fra stjernene* fra 1991, som angivelig er blitt til ved såkalt *automatisk skrift*. Hun uttalte at hun hadde møtt romvesener flere ganger, og at de likte jordbæris.

Luukanen-Kilde giftet seg i 1987 med Sverre Kilde.
Luukanen-Kilde var bosatt i Norge hvor hun tidvis har samarbeidet med new age-gruppen Center for Peaceful Coexistence ledet av Anne Hess. Gruppen støtter en rekke kjente konspirasjonsteorier.

## Bøker på norsk
* Rauni-Leena Luukanen: *Det finnes ingen død*, skrevet i samarbeid med Vuokko Räty, utgitt av Grøndahl Dreyer 1983
* Rauni-Leena Luukanen: *Hvem er jeg?*, Grøndahl Dreyer 1994
* Rauni-Leena Luukanen: *Sendebud fra stjernene*,  Grøndahl Dreyer 1994
* Rauni-Leena Luukanen: *Universets barn*, Grøndahl Dreyer 1995
* Rauni-Leena Luukanen-Kilde: *Skjulte verdener*, Koloritt forlag 2010

## Referanser


## Eksterne lenker
Snøsoleie

**Snøsoleie** (*Ranunculus nivalis*) er en flerårig urt som hører til soleiefamilien.

Den blir 5–20&nbsp;cm høy og har en opprett, ugrenet stengel med noen få blad. Stengelbladene mangler stilk og består av tre smale fliker. De nedre bladene har stilk og er nyreformete med tre fliker. Blomstene er gule, 15–20&nbsp;mm store med rustbrune, hårete begerblad. Planten vokser på fuktige steder med lite vegetasjon i høyfjellet og langt mot nord. I Sør-Norge finnes den opp til 1550&nbsp;moh.

Snøsoleie har en sirkumpolar utbredelse i Arktis og i fjellstrøk lenger sør. I Norge tilhører planten de svakt bisentriske fjellplantene. Den finnes spredt i de sørnorske fjellene fra Hardangervidda og Hemsedal til Trollheimen og Forollhogna. Den vokser også et par steder øst for riksgrensen i Sylan. Arten er vanligere i fjellet fra Børgefjell til Finnmark, og her strekker utbredelsen seg inn i tilstøtende deler av Sverige, Finland og Russland. Den er også vanlig på Svalbard.

I Norge er snøsoleie i tilbakegang på grunn av uttørking av snøleier og gjengroing, noe som kan skyldes høyere temperaturer.

## Referanser




## Eksterne lenker
* 
* Urtekildens bildegalleri - snøsoleie
* Svalbards flora - ''Ranunculus nivalis''
Møbelmuseet

**Møbelmuseet** tidligere **Norsk Møbelfaglig Senter** er et museum og dokumentasjonssenter for møbelindustrien i Norge. Senteret ligger i Sykkylven i Møre og Romsdal. Organisatorisk er senteret en avdeling under Stiftinga Viti. I Sykkylven har museet 
en permanent utstilling som viser utviklingen i møbelindustrien.

## Eksterne lenker
*
Dalsfjord fyrmuseum

**Dalsfjord fyrmuseum** lå i Dravlausbygda ved Dalsfjord i Volda kommune. **Museet er nå permanent stengt**. 
Museet hadde som hovedoppgave å dokumentere og formidle den sosiale historien til de som var med på å bygge fyr, lykter, merker, fortøyningsfester og havner langs norskekysten. 

Museumssamlinga i Dalsfjord vart utvikla til et museum gjennom bygging av nytt museumsbygg som sto ferdig i 2011. Museet åpnet i 2012 en ny utstilling om «Fyrvesenet og fyrbyggarane» i et nytt museumsbygg. I 2022 stengte museet i Dalsfjorden. 

Bakgrunnen for at det ble etablert et fyrmuseum i Dalsfjorden var at arbeidsfolk herfra gjennom flere generasjoner deltok i fyrbygging kysten rundt. En pioner blant de sunnmørske fyrbyggerne var Ole Gammelsen Mork fra Volda. I 1825-26 deltok Mork i arbeidet med å sette opp et kullblussfyr på Runde. Sunnmøringene utmerket seg i dette arbeidet. De var hardføre nok under barske forhold. 

Fra slutten av 1830-åra reiste flere lag med sunnmøringer langs norskekysten for å sette opp fyr og sjømerker. Arbeidarane fra Søre Sunnmøre fikk ord på seg som gode arbeidsfolk og fikk være med å sette opp om lag 70 fyrstasjoner. Dessuten satte de opp flere tusen lamper og sjømerker. Arbeidet i Fyr - og Merkevesenet gikk mer eller mindre i arv fra generasjon til generasjon i bygdene i Volda og Ørsta. 

## Eksterne lenker
* 

## Referanser
Axel Grönberg

**Rolf Axel Einar Grönberg** (født 9. mai 1918 i Norberg, død 23. april 1988 i Stockholm) var en svensk bryter som deltok i de olympiske leker 1948 i London og 1952 i Helsingfors.  

Grönberg ble olympisk mester i bryting under Sommer-OL 1948 i London. Han vant den tredje tyngste vektklassen, mellomvekt opp til 79,0 kg, i gresk-romersk stil. I finalen beseiret han Muhlis Tayfur fra Tyrkia.

Fire år senere, under Sommer-OL 1952 i Helsingfors, vant han sin andre olympiske gullmedalje etter å ha beseiret finske Kalervo Rauhala i finalen i mellomvekt i gresk-romersk stil..

## OL-medaljer
* 1948  London -  **Gull** i bryting, mellomvekt gresk-romersk stil
* 1952  Helsingfors -  **Gull** i bryting, mellomvekt gresk-romersk stil

## Eksterne lenker
*
Steinnype

**Steinnype** eller **klunger** (*Rosa canina*) er en plante som tilhører rosefamilien. Den kan bli opp til fire meter høy og vokser ofte flere sammen, som rosekratt eller *kjerr*. Blomsten er hvitaktig eller rosafarget, og den kalles vanligvis *nyperose*. Planten kan finnes over store deler av verden, men vokser helst på tørre steder. I Norge er den funnet langs kysten helt fra Akershus i sør til Trøndelag i nord.  

## Eksterne lenker
* 
*  Den virtuella floran: ''Rosa canina''  - nrm.se
Ercole Gallegati

**Ercole Gallegati** (født 21. november 1911 i Faenza, død 19. august 1990) var en italiensk bryter som deltok i de olympiske leker 1932 i Los Angeles, 1936 i Berlin, 1948 i London og 1952 i Helsingfors.

Gallegati vant en olympisk bronsemedalje bryting under Sommer-OL 1932 i Los Angeles. Han kom på tredjeplass i vektklassen weltervekt opp til 72,0 kg, i gresk-romersk stil bak Ivar Johansson fra Sverige og finske Väinö Kajander. 

Seksten år senere, under Sommer-OL 1948 i London vant han sin andre olympiske medalje. 
Han kom på tredjeplass i mellomvekt i gresk-romersk stil bak Axel Grönberg fra Sverige og tyrkiske Muhlis Tayfur.

## OL-medaljer
* 1932  Los Angeles -  Bronse i bryting, weltervektvekt gresk-romersk stil.
* 1948  London -  Bronse i bryting, mellomvekt gresk-romersk stil.

## Eksterne lenker
*
Ahmet Kireççi

**Ahmet Kireççi** (1914–1979) var en tyrkisk bryter som deltok i de olympiske leker 1936 i Berlin og 1948 i London. 

Kireççi ble olympisk mester i bryting under Sommer-OL 1948 i London. Han vant den tyngste vektklassen, tungvekt over 87,0 kg, i gresk-romersk stil. I finalen beseiret han Tor Nilsson fra Sverige.

## OL-medaljer
*  1948  London - **Gull** i bryting, tungvekt gresk-romersk stil  Tyrkia
*  1936  Berlin -  Bronse i bryting, mellomvekt fristil  Tyrkia

## Eksterne lenker
*